方寸铁歌赠伯盛朱隐君
元鼎 (Yuan)
人心何危患多岐，方寸之铁贵自持。百炼耿耿明秋晖，彼柔绕指何诡随。朱盛刚劲真吴儿，法书铁画逼秦斯。晴窗握管俨若思，学成变法出愈奇。铁耕代笔犹神锥，用之切玉如切泥。孤忠不愧月食诗，清便更赋杨花词。元祐党碑我所非，驴鸣犬吠我所嗤。雕虫小技同儿嬉，屠龙妙割嗟奚为。盛乎盛乎知不知，南北车书滚滚来。中兴定勒磨崖碑，大书深刻非子谁。